المنطقه السابقه أسميها منطقة الهواجيس .. وفيه منطقه ثانيه اسمها منطقة الدعثه .. المنطقه هذي مفتوحه في الهواء الطلق … وهي منطقه منخفضه عن الممشى .. لذلك تجد ظهرها مسنود بالخراسانه – اللي هي الممشى – ووجهها يطل على البحيره .. يعني لو انك في الممشى كان تقدر تطلّ عليهم من فوق .. وكان فيه درج ينزل لها وبوابه مفتوحه على الآخر .. المنطقه هذي ما يجيها الا واحد يبي يقرقع .. لانها كلها بارات واكشاك .. البارات تبيع الشراب والخمور .. والاكشاك تبيع ما يدعم ذلك .. بالاضافه للعدد الكبير من الكراسي والطاولات .. يعني زي تجمعات المطاعم اللي في المولات .. بس هذا تجمع خمارات .. يعني تطلب كاسك وتقعد على كرسيك وطاولتك راكب قطارك نوطك بو الفك بجيبك شاري خضرتك راد بيتكم << زي سعد الفرج في المسرحيه .. لكن ابي اختصر واقول ان التوجّه العام في الساحه توجّه مخزي وما يشرّف .. يعني لا أحد يسوي عمره فاهم ويروح يقعد هناك هو واهله مثلا .. او حتى لحاله .. لكن لا مانع من الاطّلاع .. وكان فيه بروجكتور مسرحي كبير .. قاعد يعرض سيرك والناس متجمعه وتشوفه